**Google Glass**՝ Գուգլ ընկերության կողմից մշակվող Անդրոիդ օպերացիոն համակարգով սարք։ Սարքում օգտագործվում է թափանցիկ դիսփլեյ, որն ամրացվում է գլխի վրա (անգլ. HMD — head-mounted display) և գտնվում է աջ աչքից մի քիչ վերև, այն նաև ունի տեսախցիկ, որը ընդունակ է մեծ որակով վիդեո տեսագրել։ Սարքի փորձարկումները սկսել են 2012 թվականի ապրիլին, իսկ Նյու Յորք Թայմսը նորամուծության մասին հայտարարել էր 2012 թվականի փետրվարի վերջին։ $1500 արժեքով Explorer Edition մոդելի գարնիտուրի նախատիպերը 2013 թվականի փետրվարին Glass Foundry միջոցառման ժամանակ փոխանցված են եղել ծրագրային ապահովման մշակողներին։ 2014 թվականի մայիսի 15-ին տվյալ գարնիտուրը նույն գնով հասանելի է դարձել հասարակությանը։

2015 թվականի հունվարի 15-ին Google-ը հայտարարել է տվյալ իրավիճակով Glass-ի արտադրության դադարեցման մասին, դրա հետ նշելով, որ սարքը վերջացրել է Google Labs-ի իր էքպերեմենտալ ժամանակաշրջանը։ Սարքի մշակումը և արտադրությունը փոխադրվում է այլ ստորաբաժանում։

Նկարագրում
----------

Տվյալ զարգացման ժամանակաշրջանում Glass-ը ոչ սմարթֆոն է, ոչ էլ ակնոցներ։ Ի սկզբանե Glass-ը մշակվում էր Google X լաբորատորիայում, իսկ նախագծի մենեջերը մինչ այժմ Բաբակ Պարվիզն է, որը նաև հետևում է քարտեզագրական տարածքի հետևման համակարգի ինտեգրացիային։

Glass-ի հետ փոխազդումը կատարվում է ձայնային հրահանգների (բազային հրամանը «Ok, Glass»-ն է, որից հետո խնդրվում է կատարել որևէ ֆունկցիա, բացի այդ գարնիտուրի օգնությամբ կարելի է տեքստեր թելադրել), դիսփլեյի հետևում գտնվող թաչպադի օգնությամբ ճանաչվող ժեստերի և ոսկրային հաղորդունակության համակարգի օգնությամբ ձայնի փոխանցմամբ։ Սարքի համակարգը Google-ի կողմից ներկայացվել է 2013 թվականի փետրվարին հրապարակված տեսահոլովակում, իսկ արդեն մարտին SXSW Interactive ցուցահանդեսի ժամանակ ընկերությունը ներկայացրել է Glass-ի համար օտար մշակողների հավելվածներ։ Մշակողը ակնոցներ է պատրաստում տեսողությունը ուղղող ակնոցներ կրողների համար, որը կունենա անհրաժեշտ լինզաների և շրջանակների ընտրման մոդուլային կոնստրուկցիայով։

Google Glass-ը պետք է կատարի միաժամանակ երեք առանձին ֆունկցիա՝ լրացուցիչ իրականություն, բջջային կապ և համացանց, տեսաօրագիր։ Ակնոցների առաջին տարբերակը լիովին իրականացնում է տեսաօրագիրը և միայն մաս-մաս մյուս ֆունկցիաները։ Հաջորդ տարբերակներում հնարարվոր է երեք ֆունկցիաների ավելի լիակատար իրականացում։

Տեխնիկական բնութագիր
--------------------

Տվյալ պահին սարքի հայտնի տեխնիկական բնութագիրը՝

Օգտատերին ձայնը փոխանցվում է առանց դինամիկի օգտագործման, այն փոխանցվում է միանգամից ոսկորներով։

Հնարավորություններ
------------------

### Լուսանկարում և տեսագրում

Google Glass կարողանում է լուսանկարել (5 ՄՓ) և տեսագրել 1365p HD թույլտվությամբ վիդեո։

### Google-ի հավելվածներ

Ակնոցները թույլ են տալիս օգտագործել Google-ի արդեն գոյություն ունեցող հավելվածները (Google Now, Google Maps, Google+, Gmail) և կողմնակի մշակողների հավելվածներ (Evernote, Skitch, New York Times, Path):

2013 թվականին անց կացված Google I/O 2013 կոնֆերենսի ժամանակ հայտնի է դարձել, որ Glass-ի համար նոր հավելվածներ են ստեղծվել, այդ թվում նաև Facebook-ի, Twitter-ի և Tumblr-ի հետ աշխատելու համար։

### Ձայնային կառավարում

Տվյալ պահին հայտնի է անգլերեն լեզվով ձայնային կառավարման մասին։

| Ֆունկցիա | Ձայնային հրահանգ |
| --- | --- |
| Վիդեոյի տեսագրում | «ok, glass, record a video.» |
| Լուսանկարում | «ok, glass, take a picture.» |
| Google Now-ի միացում | «ok, glass, *[հարց]*.» |
| Google+ hangouts-ի միացում | «ok, glass, hang out with *[անձ/խմբեր]*.» |
| Որոնում | «ok, glass, google *[որոնման հարցում].»* |
| Լուսանկարների որոյում | «ok, glass, google photos of *[որոնման հարցում]*.» |
| Թարգմանություն | «ok, glass, say *[տեքստ]* in *[լեզու]*.» |
| Տեղորոշում | «ok, glass, give directions to *[նշանակման վայր]*.» |
| Հաղորդագրությունների ուղարկում | «ok, glass, send a message to *[ստացողի անուն]*.»«ok, glass, send *[ստացողի անուն* that *[հաղորդագրություն]*.»«ok, glass, send *[հաղորդագրություն]* to *[ստացողի անուն]*.» |
| Եղանակի պատկերում | *ավտոմատ (Google Now)*«ok, glass, how is the weather in *[վայր]*?»«ok, glass, do I need an umbrella today?» |
| Ավիառեյսի մասին ինֆորմացիայի պատկերում | *ավտոմատ (Google Now)*«ok, glass, when does flight *[ռեյսի համար]* depart from *[օդանավակայանի կոդ]*?» |
| Առաջին օգնության ցուցաբերման ինստրուկցիա | «ok, glass, cprglass» (հավելվածի կոնցեպտ) |
|

### Զատիկի ձու

Google օգտատերերի համար զատիկի ձու է թողել։ Եթե օգտագերը մտնի Settings -> Device info -> View licenses -> և 9 անգամ կպնի թրեքպադին -> Meet Team, ապա կտեսնի Google Glass-ի մշակողների թիմի 360-աստիճանային պանորամային պատկեր, պատկերի մեջ տեղում գտնվում է Google-ի հիմնադիրներից մեկը՝ Սերգեյ Բրինը։ Պանորաման շարժվում է Glass-ի օգտատերի գլխի թեքման հետ։

Google Glass-ի թարմացում
------------------------

Google-ը հայտարարել է Google Glass 2.0 բարելավված տարբերակի թողարկման մասին։ Տվյալ պահին հայտնի է ակնոցներում ներդրված մոնո-ականջակալի ավելացման մասին։ Նախորդ տարբերակի օգտագերերը անվճար կկարողանան իրենց ակնոցները փոխարինել երկրորդ տարբերակի հետ, նաև ամեն առաջին տարբերակի օգտատերերը կկարողանան ընկերներին երեք հատ փոխարինման առաջարկ ուղարկել։

Ծանոթագրություններ
------------------

1. ↑  «Google Glass sales halted but firm says kit is not dead». *BBC News*. 2015 թ․ հունվարի 15.
2. 1 2  Tech specs Apr 16, 2013
3. ↑  Santos, Alexis (2013 թ․ մարտի 11). «Google shows off Glass apps: New York Times, Gmail, Path, and more». *Engadget*. Արխիվացված օրիգինալից 2013 թ․ ապրիլի 20-ին. Վերցված է 2013 թ․ ապրիլի 15-ին.
4. ↑  «Google Glass Can Now Do More». Արխիվացված օրիգինալից 2013 թ․ մայիսի 21-ին. Վերցված է 2017 թ․ օգոստոսի 29-ին.
5. ↑  Brad Hines, Is Google Glass Groundbreaking … Or Just Goofy? // Technopedia, March 26, 2013
6. ↑  «Google Glass — What It Does». Google. Retrieved 2013-02-28.
7. ↑  «'OK Glass, Save A Life.' The Application Of Google Glass In Sudden Cardiac Death». Forbes. 7/06/2013. Վերցված է 2014 թ․ հունվարի 29-ին.
8. ↑  Drew Olanoff, Kim-Mai Cutler. (2013 թ․ ապրիլի 25). «Google Glass Easter Egg Introduces You To The Entire Team In A Panoramic Image Controlled By Your Head's Movement» (անգլերեն). TechCrunch. Արխիվացված օրիգինալից 2013 թ․ հունիսի 9-ին. Վերցված է 2017 թ․ օգոստոսի 29-ին.
9. ↑  Russell Holly (Oct. 30, 2013). «Google Glass Introduces Glass 2» (անգլերեն). www.geek.com. Արխիվացված է օրիգինալից 2017 թ․ նոյեմբերի 17-ին. Վերցված է 2017 թ․ օգոստոսի 29-ին.